b'\n_START_ARTICLE_\nCarlos Quijano\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 1900. godine u Montevideu, u kojem je proveo ve\xc4\x87i dio svoga \xc5\xbeivota. 1917. godine je sa skupinom studenata i srednjo\xc5\xa1kolaca osnovao aktvisti\xc4\x8dku knji\xc5\xbeevnu \xc5\xa1kolu, koja je izazvala brojne kontroverze u Urugvaju i okolici. Tijekom studija, od 1918. do 1923., predavao je povijest knji\xc5\xbeevnosti u jednoj srednjoj \xc5\xa1koli. Na Republi\xc4\x8dkom sveu\xc4\x8dili\xc5\xa1tu u Urugvaju je diplomirao 1923. godine s najboljim ocjenama i rektorovom nagradom te zlatnom plaketom. Nakon studija u Urugvaju, studirao je ekonomiju i politi\xc4\x8dke znanosti na uglednom francuskom sveu\xc4\x8dili\xc5\xa1tu Sorbonne u Parizu._NEWLINE_Tijekom \xc4\x8detverogodi\xc5\xa1njeg boravka u Parizu, slao je gra\xc4\x91u i pisao \xc4\x8dlanke o Parizu za dnevne novine El Pa\xc3\xads te s odu\xc5\xa1evljem sudjelovao u studenotskim skupovima koje je organizirala AGELA (Zajednica studenata Ju\xc5\xbene Amerike) te objavljuje knjige Nikaragva, esej o imperijalizmu SAD-a.'